kardosdrur/scandi-wiki huggingface dataset:
Andreas Ulmer

Andreas Ulmer (født 30. oktober 1985 i Linz) er en østrigsk fodboldspiller, der spiller som venstre back i Bundesliga-klubben FC Red Bull Salzburg. Han har spillet for klubben siden januar 2009. Han har tidligere repræsenteret Austria Wien og SV Ried.

Med både Austria Wien og Red Bull Salzburg har Ulmer været med til at vinde det østrigske mesterskab.

Landshold 
Ulmer nåede i sin tid som landsholdsspiller (2009) at spille to kampe for det østrigske landshold, som han debuterede for den 11. februar 2009 i en venskabskamp mod Sverige.

Titler 
Østrigs Bundesliga
 2006 med Austria Wien
 2009 og 2010 med Red Bull Salzburg

Østrigs pokalturnering
 2007 og 2009 med Austria Wien'''

Eksterne henvisninger 

  

Fodboldspillere fra Østrig
Fodboldspillere fra Red Bull Salzburg
Fodboldspillere fra Austria Wien
Deltagere ved det europæiske mesterskab i fodbold 2020
Christoph Leitgeb

Christoph Leitgeb (født 14. april 1985 i Graz) er en østrigsk fodboldspiller, der spiller som midtbanespiller i Bundesliga-klubben FC Red Bull Salzburg. Han har spillet for klubben siden sommeren 2007. Tidligere har han repræsenteret SK Sturm Graz, der var hans første klub som seniorspiller.

Med Red Bull Salzburg har Leitgeb været med til at vinde det østrigske mesterskab to gange.

Landshold 
Leitgeb har (pr. 12. oktober 2013) spillet 27 kampe for det østrigske landshold, som han debuterede for den 23. maj 2006 i en venskabskamp mod Kroatien. Han var en del af den østrigske trup til EM i 2008 på hjemmebane.

Titler 
Østrigs Bundesliga
 2009 og 2010 med Red Bull Salzburg

Referencer

Eksterne henvisninger 
 Christoph Leitgeb på National-Football-Teams.com
 Christoph Leitgeb på Footballdatabase.eu

Fodboldspillere fra Østrig
Fodboldspillere fra Red Bull Salzburg
Fodboldspillere fra Sturm Graz
Deltagere ved det europæiske mesterskab i fodbold 2008
Franz Ehrle

Franz Ehrle (født 17. oktober 1845 i Isny i Württemberg, død 31. marts 1934 i Rom) var en tyskfødt præfekt for det vatikanske bibliotek og kirkehistoriker.

Liv og virke 

Han studerede ved Jesuitskolen i Feldkirch (Vorarlberg) i Maria-Laach og i Ditton-Hall ved Liverpool, gik 1861 ind i jesuiterordenen, blev præsteviet i 1876 i England. Han var en tid medlem af redaktionen for tidsskriftet »Stimmen aus Maria-Laach«. Fra 1880 helligede han sig til historiske studier især i Rom. I 1890 blev han medlem af styrelsen for det vatikanske bibliotek, 1895 blev han dets præfekt og fik som sådan ikke alene givet biblioteket en mønsterværdig ordning, men udgav selv en række af dets værdifulde håndskrifter.

Forfatterskab 

Han har skrevet Zur Geschichte und Reform des Armenwesen (1881), men hans hovedværk var Historia Bibliothecæ Romanorum Pontificum tum Bonifatianæ tum Avenionensis (1890). Sammen med Denifle udgav han "Archiv für Litteratur und Kirchengeschichte des Mittelalters" i 7 bind (1885-1900), hvori han offentliggjorde grundlæggende afhandlinger.

Hædersbevisninger 

Han var æresdoktor ved universiteterne i Oxford, Cambridge, Münster og Louvain. 

Han blev kardinal 1922.

Kardinaler fra Tyskland
Bibliotekarer fra Tyskland
Teologer fra Tyskland
Historikere fra Tyskland
Kirkehistorikere fra Tyskland
Tyskere i 1800-tallet
Tyskere i 1900-tallet
Æresdoktorer ved University of Cambridge
Æresdoktorer ved University of Oxford
Æresdoktorer
François-Victor Hugo

François-Victor Hugo (født 28. oktober 1828 i Paris, død 26. december 1873 sammesteds) var en fransk forfatter. Han var søn af Victor Hugo og bror til Charles-Victor Hugo.

Hugo var medarbejder ved faderens blad, skrev en bog om øen Jersey (1857) og andre værker, samt oversatte Shakespeares dramaer (13 bind, 1860-64).

Kilder 

 

Faglitterære forfattere fra Frankrig
Oversættere fra Frankrig
Journalister fra Frankrig
Fransksprogede forfattere
Franskmænd i 1800-tallet
Personer fra Paris
Charles Hugo

Charles-Victor Hugo (født 3. november 1826 i Paris, død 13. marts 1871 i Bordeaux) var en fransk forfatter. Han var søn af Victor Hugo og bror til François Victor Hugo.

Hugo var 1848 sekretær hos udenrigsminister Lamartine, arbejdede ved faderens blad Événement og fulgte ham i landflygtighed, vendte hjem til Paris 1869 og blev medredaktør af det radikale Rappel. Af hans fantastiske, radikale romaner kan nævnes: Le cochon de Saint-Antoine (3 bind, 1857), La boheme dorée (3 bind, 1859); La chaise de pailte (3 bind, 1859) osv. Hans enke giftede sig senere med Édouard Lockroy.

Kilder 

 

Journalister fra Frankrig
Romanforfattere fra Frankrig
Fransksprogede forfattere
Flygtninge
Franskmænd i 1800-tallet
Personer fra Paris
Joseph Philippe Simon Lockroy

Joseph Philippe Simon, kaldet Lockroy (født 17. februar 1803 i Torino, død 19. januar 1891 i Paris) var en fransk dramatisk forfatter, far til Édouard Lockroy.

Efter nogen tid at have været skuespiller skrev han 1827 sammen med Scribe La marraine og i de følgende år, mest i fællesskab med Anicet-Bourgeois og Arnould, en lang række dramatiske arbejder, hvoraf nogle også opførtes udenfor Frankrig. Nævnes kan: Cathérine (1831), L'impératrice et la juive (1834), La vieillesse d'un grand roi (1837), Un duel sous Richelieu (1841), La jeunesse dorée (1849), Bonsoir, M. Pantalon (1861), Les dragons de Villars, La reine Topaze (1856), La fée Carabosse (1859, med Cogniard), Ondine (1863, med Mestépès), Suzanne (1879, med Cormon, musik af Paladilhe) og flere.

Kilder 

 

Dramatikere fra Frankrig
Fransksprogede forfattere
Franskmænd i 1800-tallet
Personer fra Torino
Édouard Lockroy

Édouard Lockroy (født 18. juli 1838 i Paris, død 22. november 1913 sammesteds) var en fransk politiker, søn af skuespilleren og senere dramatiske forfatteren Lockroy.

Han ville oprindelig være maler, fulgte 1860 med Alexandre Dumas til Sicilien under Garibaldis tog og derefter som tegner i 3 år med Renan på rejser til Østerland. Efter sin hjemkomst blev han medarbejder af flere radikale blade og var senere knyttet særlig til Rappel. Under Paris' belejring 1870—1871 førte han en bataillon af Nationalgarden og var med i flere kampe. I februar 1871 valgtes han til Nationalforsamlingen, sluttede sig straks til yderste venstre og stemte imod freden. Da Kommunens oprør begyndte i marts, var han blandt dem, der søgte at mægle mellem statens regering og hovedstadens nye styrelse; han nedlagde sit valgbrev, men høstede kun utak fra begge sider, idet han dømtes til døden i Paris og i 2 måneder holdtes fængslet af statens myndigheder. I juli 1871 valgtes han til Paris' byråd og 1873 på ny til Nationalforsamlingen og havde 1876—1909 stadig sæde i Deputeretkamret. Han stemte i reglen for de yderligste forslag, således 1878 for anklage mod de reaktionære ministre og 1882 for et fuldstændigt gennemsyn af forfatningen. Januar 1886—maj 1887 var han handelsminister og udvirkede blandt andet, at Eiffeltårnet blev rejst ved Verdensudstillingen. April 1888—februar 1889 var han undervisningsminister og endelig november 1895—april 1896 samt på ny juni 1898—juni 1899 marineminister; har særlig kæmpet for flådens udvidelse, hvilket blandt andet kom til syne i tvende flyveskrifter, La marine française et allemande (1904) og Le programme naval (1906). Desuden har han skrevet Ahmed le Boucher, la Syrie et l'Égypte au 18. siècle (1888) og M. de Moltke, ses mémoires et la guerre future (1891) og udgivet sin oldemoders erindringer, Un journal d'une bourgeoise pendant la Révolution (1881), og sin oldefaders, konventsmedlemmet Julliens Une mission en Vendée 1793 (1893).

Kilder 
 

Politikere fra Frankrig
Franskmænd i 1800-tallet
Personer fra Paris
Bahnhof Hamburg-Harburg

Bahnhof Hamburg-Harburg eller blot Harburg er en jernbanestation i bydelen Harburg i det sydlige Hamborg i Tyskland. 

Stationen betjenes af både S-Bahn, InterCityExpress, InterCity og EuroCity.

Eksterne henvisninger 

Billeder af Bahnhof Hamburg-Harburg (tysk) 

Harburg
Ailaobjergene

Ailaobjergene (哀牢山, pinyin: Āiláoshān, hani: Hhaqlol haolgaoq) ligger i den sydlige del af provinsen Yunnan, i den sydvestlige del af  Folkerepublikken Kina.  

Ailaobjergene naturreservat blev oprettet der i 1986, og har et areal på 677 kvadratkilometer. Det udgør den største stedsegrønne bjergskov med dækfrøede planter (altså ikke nåletræ) i den subtropiske del af Kina. Xujiaba økologiske reservat inden for dette naturreservat har stor betydning som tilholdssted for en række fuglearter.

Litteratur
Shangyue Shen, Qirong Wei, Huilan Cheng, Xuanxue Mo og Qinglai Feng: «Two kinds of silicalites in Mount Ailao belt, Yunnan Province», i: Chinese Science Bulletin vol. 45, nr. 23  (December, 2000), s. 2176-2181
Zhijun Wang, C. Carpenter og S.S. Young: «Bird distribution and conservation in the Ailao Mountains, Yunnan, China», i: Biological conservation, 2000, vol. 92, nr. 1, s. 45-57 

Yunnan
Bjerge i Kina
Det Internationale Missionsråd

Det Internationale Missionsråd (en. International Missionary Council) blev officielt oprettet 1921 med det formål at fremme samarbejdet mellem de forskellige nationale missionsråd. Det hentede inspiration til sin oprettelse fra Verdensmissionskonferencen 1910, som var begyndelsen på 1900-tallets økumeniske bevægelser.  

1939 blev rådet associeret med Kirkernes Verdensråd og 1961 integreret deri som dets "kommission  for verdensmission og evangelisme", Commission on World Mission and Evangelism.

Eksterne henvisninger
 Arkivside  fra International Missionary Council Archives

Økumeni
Kristendom
Etableret i 1921
Ophørt i 1961
Paul Meurice

François Paul Meurice (5. februar 1818 — 1905) var en fransk digter.

1842 spilledes på Odéon hans efter Shakespeare, i forbindelse med Théophile Gautier og Vacquerie, skrevne
skuespil Falstaff og året derpå en efterdigtning af Sofokles Antigone. Med Dumas père oversatte han 1847 Shakespeares Hamlet for Théâtre-historique, ligesom han var medarbejder ved flere af Dumas romaner.

1848 blev Meurice som Victor Hugos hengivne ven hovedredaktør af L'évènement og pådrog sig 1851 9 måneders fængsel for en af Charles Victor Hugo skrevet artikel om dødsstraffen. Han vedblev at være stærkt knyttet til den Hugoske familie, var 1869
medstifter af bladet Le rappel og ledede den endelige udgave af Victor Hugos værker i 40 bind (1880—85).

Af Meurices senere Skuespil kan
nævnes Benvenuto Cellini (1852). Schamyl og Paris
(1855) samt L’avocat des pauvres (1856), en Del
Dramaer sammen med George Sand (Les beaux
messieurs de Boix-Doré, Le Drac, Cadio o. fl.),
Notre-Dame de Paris (1879, efter Victor Hugo’s
Roman), Quatre-vingt-treize (1881) og Le songe
d’une nuit d’été (1886, efter Shakespeare).

Han har tillige skrevet nogle Romaner, deriblandt
La famille d’Aubry (9 Bd 1854), Cesara (1869);
Le songe de l’amour (1869). 1898 vandt M. en
Succes med sit Drama »Struensee«, der lader
den danske Minister frivillig gaa i Døden for
at sone, at han har tilsidesat sine
Reformplaner for sit Kærlighedsforhold til Dronningen.

Eksterne henvisninger 

Dramatikere fra Frankrig
Romanforfattere fra Frankrig
Pendulbus

Pendulbusser var ekstra hurtige buslinjer, som kørte en kort rute mellem en station og en uddannelsesinstitution eller et industri- eller boligområde. Linjerne kørte kun på hverdage, og som regel kun i myldretiderne.

Københavns første pendulbuslinje var linje  mellem Lyngby Station og Danmarks Tekniske Universitet, som kørte første gang 25. september 1994.

Pendulbusserne var på stoppestederne kendetegnet ved grønne skilte og "P" i rutenummeret, mens selve busserne i modsætning til f.eks. A- og S-busserne var helt gule uden særlig markering.

Alle pendulbuslinjerne blev den 11. januar 2009 omdannet til ekspresbusser.

Pendulbuslinjer 
I hele konceptets levetid har der i alt eksisteret 17 forskellige pendulbuslinjer:

Referencer 

Busser
Transport i København
Baltoro Muztagh

Baltoro Muztagh en en bjergkæde på grænsen mellem Pakistan og Kina. Den er en del af Karakoram-kæden, og ligger nord og øst for Baltoro-bræen.

Baltoro Muztagh er en af verdens mest spektakulære bjergkæder, og har fire bjerge der er over 8.000-meter indenfor sit område: K2, Gasherbrum I, Broad Peak og Gasherbrum II. Der ud over ligger en hel række dramatiske og slående bjergformationer i denne bjergkæde, så som Muztagh Tower, Uli Biaho og Trango Towers.

Eksterne henvisninger 

Bjerge i Kina
Bjerge i Pakistan
Xinjiang
Karakoram
Rap Olympics

Rap Olympics er en freestyle rap battle konkurrence, som oprindeligt blev afholdt i Los Angeles, Californien i 1997. Det blev omstruktureret i 2005 og begivenheden blev ændret til at blive afholdt i Miami i Florida. Arrangementet blev oprindelig grundlagt af Wendy Day og Rap Coalition.
OL 1997 anses for at være "udgangspunktet for Eminem's karriere. Efter han endte på andenpladsen, med hans bedste ven Proof på 1. pladsen, fangede Eminem opmærksomhed hos producenten Jimmy Iovine, der fremlagde Eminems demobånd til Dr. Dre, der underskrev ham kort efter.

Eksterne henvisninger
 Rap Olympics MySpace Hjemmeside

Freestyle (rap)
Etableret i 1997
Warren

Warren er en by i den amerikanske delstat Michigan. Med sine  indbyggere er den den tredje mest befolkede by i delstaten, og den største i Macomb County. Warren ligger lige nord for Detroit og er Detroits største forstad.

Som resten af regionen er Warren domineret af bilindustri. Byens historiske befolkningsudvikling har fulgt trendene i industrien tæt, med stor øgning fra 1930'erne og en kraftig nedgang fra ca. 1970.

Rapperen Eminem er opvokset i Warren.

Eksterne henvisninger 
 

Byer i Michigan
Forstæder til Detroit
Joel Gallen

Joel Gallen er en amerikansk filminstruktør, producer og manuskriptforfatter. Han har produceret MTV Movie Awards mellem 1995 og 2006, samt mange af de Comedy Central Roasts. Gallen instruerede filmen Not Another Teen Movie. Han modtog en Prime Time Emmy og en Peabody for hans arbejde med America: A Tribute to Heroes.
Han har sit eget produktionfirma kaldet Tenth Planet Productions.

Filmografi 
 Dixie Chicks on the Fly (2000)
 America: A Tribute to Heroes (2001)
 Not Another Teen Movie (2001)
 Comedy Central Roast of Pamela Anderson (2005)
 Comedy Central Roast of William Shatner (2006)
 Comedy Central Roast of Flavor Flav (2007)
 Comedy Central Roast of Bob Saget (2008)
 Comedy Central Roast of Joan Rivers (2009)
 Comedy Central Roast of David Hasselhoff (2010)

Referencer

Eksterne henvisninger 
 
 Tenth Planet Productions

Tjek fødsels- og dødsår
Filminstruktører fra USA
Filmproducere fra USA
Manuskriptforfattere fra USA
Samarin (lægemiddel)

Samarin er et godkendt receptfrit lægemiddel, som er syre-neutralisernde. 

Midlet er produceret af det svenske firma Cederroth, siden 1923.  Navnet er registreret som varemærke.

Produktet er et frugtsalt, som  anvendes mod halsbrand, sure opstød  etc. 

Saltet, som findes i form af brusetabletter eller pulver, blandes med vand før brug.

Ekstern henvisning og kilde
Samarins hjemmeside

Etableret i 1923
Lægemidler
Samarin

Samarin har flere betydninger:
 Samarin – lægemiddel mod halsbrand
 Yuri Samarin – russisk slavofil, 1819 – 1878
Baltoro-bræen

Baltoro-breen er en af verdens største bræer udenfor polarområderne. Den er 57 kilometer lang og strækker sig gennem dele af bjergkæden Karakoram i det nordlige Pakistan.

Baltoro-bræen er kilde til Shigar-floden, som løber ud  i Indus. Flere større bræer flyder ind i Baltoro-bræen som Godwin Austen-bræen fra K2, Abruzzi-bræen og flere bræer fra området omkring Gasherbrum-massivet, samt Vigne-bræen, Yermanendu-bræen (fra Masherbrum), Dunge-bræen og Trango-bræen. Området hvor ,Godwin Austen-bræen og Baltoro-bræen mødes, er kendt som Concordia, et kendt mål for vandrere i området.

Se også
 Satellitbillede af Baltoro-bræen.

Gletsjere
Karakoram
Pakistans geografi
Masherbrum

Masherbrum er en markant top i bjergkæden Karakoram i det nordøstlige Pakistan. Masherbrum er 7.821 moh. og er dermed verdens 22. højeste bjerg, og det 11. højeste i Pakistan.

Bjerget fik navnet K1 ("Karakorams første bjerg") efter briternes kortlægning af Karakoram i 1856, men har siden fået sit oprindelige navn tilbage. Betydningen af "Masherbrum" er usikker, men antages at stamme fra sammensætningen af ordene masha (adelskvinde, eller dronning) og brum (bjerg) på balti-sproget, altså "Dronningen af bjerge". Også andre betydninger er foreslået.

Masherbrum er omringet af flere af de højeste og mest spektakulære bjerge i verden, som K2, Gasherbrum-gruppen og Trango-massivet. Bjerget betragtes i bjergbestiger sammenhæng, som et af de vanskeligste bjerge over 7500 meter.

Bjerget blev besteget første gang i 1960 af en amerikansk-pakistansk ekspedition og har efterfølgende kun haft ganske få succesfulde bestigninger.

Noter

Eksterne henvisninger 

 Fotos af Masherbrum 
 Peakware 

Karakoram
Himalaya
Exosfære

Exosfæren er det yderste lag af jordens atmosfære. Her er trykket meget lavt. Exosfæren indeholder primært hydrogen, samt en mindre mængde helium, kuldioxid og atomart oxygen i den nederste del. 

Exosfæren starter cirka 500-1000 kilometer oppe. Der er ikke nogle international godkendt slutning, men nogle siger, at den stopper der hvor solvindene er kraftigere end jordens egen tyngdekraft, hvilket er 190.000 km. oppe.

Se også 
Atmosfære

Jordens atmosfære
Atmosfære
Meteorologi
Faith and Order

Faith and Order ("Tro og Kirkeforfatning"; "Tro og Kirkeordning") var en økumenisk bevægelse med første verdenskonference 1927 i Lausanne hvor man søgte at præcisere hovedopgaven: at føre dialog mellem kirkesamfundene om "lære og kirkeforfatning".

Sammen med Life and Work og Det Internationale Missionsråd prægede Faith and Order den økumeniske bevægelse i første halvdel af 1900-tallet.
1948 oprettedes Kirkernes Verdensråd, og bevægelsen blev en gren heraf som "Kommissionen for tro og kirkeforfatning", Faith and Order Commission.

Fra 1968 har den romerskkatolske kirke været repræsenteret i kommissionen uden dog at være medlem af Kirkernes Verdensråd.

Litteratur 
 Leksikon for kirke og kristendom, 2001.

Referencer 



Eksterne henvisninger 
 History of Faith and Order , fra Oikoumene.org 

Økumeni
Kristendom
Etableret i 1927
Det 20. århundrede
Concordia (flertydig)

Concordia  kan henvise til flere artikler:
 Concordia er en gudinde i romersk mytologi.
 Concordia (Karakoram) er et område i bjergkæden Karakoram i det nordlige Pakistan hvor flere isbræer mødes.
 Concórdia (Santa Catarina) er en kommune i den sydlige delstat Santa Catarina, i Brasilien.
 Formula concordiae, på dansk "Konkordieformlen", 'fælles-hjerte', enighed, fra 1577 er den sidste lutherske bekendelse.
 Concordia, på danske "Konkordiebogen", samling af lutherske bekendelsesskrifter. fra 1580
Uldhåret næsehorn

Uldhåret næsehorn (Coelodonta antiquitatis) tilhørte en uddød slægt af næsehorn som levede på de nordlige stepper og tundraen i Eurasien i den pleistocæne epoke. Den overlevede den seneste istid, måske indtil 8.000 f.Kr. i Sibirien – denne datering er dog usikker. I Danmark kendes bl.a. fossil fra Højrup i Sønderjylland.

Et voksent uldhåret næsehorn var op til 4 meter langt og op til 2 m højt, mere end det nulevende hvide næsehorn. De to horn var lavet af keratin, det forreste horn op til 1 m langt og et mindre placeret ca. mellem øjnene. Det havde en tyk, lang pels, små ører, korte, tykke ben, og en firskåren krop.

Det uldhårede næsehorn benyttede formentlig sine horn til flere forskellige formål. Man mener det har været brugt til at feje sneen væk fra vegetation, så den kunne spise om vinteren. Det har formentlig også været brugt defensivt og til at tiltrække hunner.

Som den sidste og mest specialiserede medlem af næsehorns-familiens pleistocæne linje, var det uldhårede næsehorn godt tilpasset sine omgivelser. Den tætte kropsbygning, korte ben og lange pels (som nutidens Moskusokse) gjorde den velegnet til livet på tundraen og de kolde nordlige stepper, som var fremherskende på tværs af den palæarktiske økozone under de pleistocæne istider, og dens udbredelsesområde varierede i takt med de vekslende istider.

Ligesom det store flertal af næsehorn repræsenterede kropsbygningen en konservativ morfologi, ligesom de første næsehorn der ses i slutningen af den eocæne epoke. En nær slægtning, Elasmotherium, havde en mere sydlig udbredelse.

Eksterne henvisninger 

Pleistocæn fauna
Næsehorn
Concordia (Karakoram)

Concordia er navnet på stedet hvor Godwin-Austen-bræen flyder sammen med Baltoro-bræen , midt i bjergkæden Karakoram. Det ligger i Baltistan regionen i det nordlige Pakistan. Navnet blev anvendt af europæiske opdagelsesrejsende, der sammenlignede med en lignende sammenflydning, også kaldet Concordia, i Berner Oberland en del af Centralalperne i Schweiz.

Omkring Concordia er ligger nogle af de højeste bjergtoppe i verden. Fire af verdens fjorten "Otte-tusinder" er i denne region, samt en række vigtige lavere toppe.

Concordia har et populært sted at slå lejr for bjergture, der ikke direkte involverer klatring. Herfra er der er god udsigt, og lejren fungerer som udgangspunkt for korte vandreture til flere vigtige base-lejre: K2 (tre timer), Broad Peak (to timer) og Gasherbrums (tre timer). Concordia er det eneste sted i verden, hvor fire 8.000 meters toppe kan ses fra samme sted (K2, Broad Peak, Geshabaram I & II).

Bemærkelsesværdige toppe i området er:
 K2, næsthøjeste i verden på 8.611 m.
 Gasherbrum I, 11. højeste i verden på 8.080 m.
 Broad Peak, 12. højeste i verden på 8.047 m.
 Gasherbrum II, 13. højeste i verden på 8.035 m.
 Gasherbrum III, 7.952 m.
 Gasherbrum IV, 17. højeste i verden på 7.925 m.
 Masherbrum (K1), 22. højeste i verden på 7.821 m.
 Chogolisa, 36. højeste i verden på 7.665 m.
 Muztagh Tower, 7.273 m.
 Snow Dome, 7.160 m.
 Biarchedi, 6.781 m
 Mitre Peak, 6.010 m.

Eksterne henvisninger 
 Photos from Concordia region by Kelly Cheng

Karakoram
Gletsjere
Baltistan

Baltistan (Bălţi: བལྟིསྟན (Tibetansk) of بلتیول (Arabisk), Baltiyul; Urdu: بلتستان, Baltistan) er en region i den nordlige del af Kashmir, på grænsen til den kinesiske region Xinjiang. Baltistan ligger i Karakoram-bjergkæden og er et udpræget bjergområde, med en gennemsnitshøjde på 3.350 meter over havet. 

Baltistan er hovedsagelig beboet af balti-muslimer, som er efterkommere af tibetanske folkegrupper som konverterede til islam fra den tibetanske buddhismen før 1500-tallet. Hovedbyen er Skardu med omkring 30.000 indbyggere.

Pakistans geografi
DAK-Laboratoriet

DAK-Laboratoriet var Danmarks Apotekerforenings produktionsvirksomhed, der producerede lægemidler og andre apotekervarer til alle Danmarks apoteker. DAK-Laboratoriet blev i 1990 solgt til Nycomed, som i en periode herefter hed Nycomed DAK.

Litteratur 
 Hans-Otto Loldrup (2014): Dansk Medicin, Historien om de danske medicinfabrikker, Loldrups Forlag, 

Lægemiddelvirksomheder i Danmark
Esbjerg Atletik og Motion

Esbjerg Atletik og Motion (forkortet Esbjerg AM, EAM) er en dansk atletikklub hjemmehørende i Esbjerg. Foreningens træningsfaciliteter findes på Esbjerg Atletikstadion. I 2006 blev det besluttet at sammenlægge Esbjerg Atletik Forening (stiftet 1919) og Esbjerg Motion under én klub. Klubbens nye navn er Esbjerg Atletik og Motion.

Se også 
 :Kategori:Atleter fra Esbjerg AM (efter 2006)
 :Kategori:Atleter fra Esbjerg AF (før 2006)

Eksterne henvisninger 
 Esbjerg Atletik og Motions officielle hjemmeside 

Atletikklubber i Danmark
Atletik og Motion
Etableret i 2006
Etableret i 1919
Monclova

Monclova er en by og kommune i den mexicanske delstat Coahuila. i dette storbyområde (Zona Metropolitana de Monclova-Frontera) medregnet Castaños og kommunen Frontera, bor der omtrent 300 000 mennesker. Folketællinger fra 2005 viser at Monclova havde et indbyggertal på 198 819. 

Byen blev grundlagt i 1577 som «Minas de la Trinidad», mens daværende byområde blev grundlagt den 12. august 1689 under navnet «Santiago de Monclova», som fungerte som hovedstad for provinsen Nueva Extæemadura frem til 1824 og delvis for Coahuila y Tejas frem til 1836, da Texas blev en selvstændig republik.

Byer i Mexico
Kommuner i Mexico
Etableret i 1577
Cecily von Ziegesar

Cecily von Ziegesar (født som Cecily Brooke von Ziegesar  27. juni 1970)  er en amerikansk forfatter der har skrevet Gossip Girl-serien.

Noter

Eksterne henvisninger 
 UK Gossip Girl Website 
 MTVCanada 

Romanforfattere fra USA